Dvor Trakošćan

Trakošćan 4

42250 Lepoglava

MB:03125483

OIB:24929691978

Broj RKP-a:00932

Šifra djelatnosti: 9102

Razina: 11

Razdjel: 055

**OBRAZLOŽENJE FINANCIJSKOG PLANA**

 **za razdoblje 2025.-2027.**

**Sažetak rada Dvora Trakošćan**

Muzej Dvor Trakošćan ustrojen je kao proračunski korisnik Ministarstva kulture i medija RH te je javna ustanova u kulturi koja obavlja muzejsko-galerijsku djelatnost u skladu sa Zakonom u muzejima (NN br. 61/18, 98/19 i114/22), Zakonom o zaštiti i očuvanju kulturnih dobara (NN br. 69/99, 151/03, 157/03, 100/04, 87/09, 88/10, 61/11, 25/12, 136/12, 157/13, 152/14, 98/15, 44/17, 90/18, 32/20, 62/20, 117/21 i 114/22), Uredba o nazivima radnih mjesta, uvjetima za raspored i koeficijentima za obračun plaće u državnoj službi (NN 22/2024), Statutom Muzeja Dvor Trakošćan od 19.12.2018., Kolektivnim ugovorom za zaposlene u ustanovama kulture od 2018. godine, Zakonom o ustanovama (NN br. 76/93, 29/97, 47/99, 35/08 , 127/19 i 151/22), Zakonom o upravljanju javnim ustanovama u kulturi (NN br. 96/01, 98/19).

Muzej obavlja muzejske i druge stručne poslove u svezi s muzejskom građom i muzejskom dokumentacijom koju posjeduje u skladu sa zakonom, drugim propisima i Statutom Muzeja.

Muzejsku građu čine civilizacijska, prirodna i kulturna materijalna dobra kao dio nacionalne baštine značajne za povijest mjesta Trakošćan i samog Dvora Trakošćan. Muzejska dokumentacija sadrži podatke o muzejskih predmetima koji su potrebni za njihovu stručnu obradu, identifikaciju, određivanje podrijetla i stanja u kojem su pribavljeni te uvida u stanje muzejske građe.

Unutarnjim ustrojstvom osigurava se djelotvorno obavljanje djelatnosti i provođenje programa rada i razvoja muzeja: trajno zaštićivanje muzejske građe i muzejske dokumentacije kao kulturno dobro primjenom propisa o zaštiti kulturnih dobra, trajno zaštićivanje muzejskih lokaliteta i nalazišta, trajno zaštićivanje i obrazovno prezentiranje park šume kao jedinstvenog kulturno-spomeničkog kompleksa primjenom propisa o zaštiti kulturnih dobara, neposredno i posredno istraživanje i prezentiranje muzejske građe i muzejske dokumentacije javnosti putem stalnih, povremenih i pokretnih izložbi, suradnja sa turističkim čimbenicima i njegovanje marketinških pristupa u djelovanju muzeja, omogućavanje uvida u znanstvenim i stručnim suradnicima u muzejsku građu i muzejsku dokumentaciju radi njene znanstvene i stručne obrade, povezivanje u sustav muzeja Republike Hrvatske radi primjene jedinstvenog stručnog pristupa u obavljanju muzejske djelatnosti.

**OPĆI DIO**

PRIHODI I PRIMICI

Prihodi izvori financiranja :

* Izvor 11 – odnosi se na sredstva koja osigurava Ministarstvo kulture i medija i planiraju se u okviru podskupine 671, a služe za financiranje redovne (prihodi za plaće, prijevoz, ostale rashode za zaposlene i prihode za materijalne rashode) i programske djelatnosti našeg muzeja. Prihodi za redovnu i programsku djelatnost iznose 1.604.620,00 € za 2025. godinu, 1.668.438,00 € za 2026. godinu i 1.678.338,88 € za 2027. godinu.
* Izvor 31 – (vlastiti prihodi) – odnosi se na sredstva koje muzej ostvaruje od prodaje suvenira, pruženih usluga i prodaje trupaca iz naše park šume. Planirani su u iznosu od 128.000,00 € za 2025. godinu, 135.000,00 € za 2026. godinu, 142.000,00 € za 2027. godinu. Služiti će za pokrivanje rashoda za programske aktivnosti koja nisu osigurana iz ostalih izvora.
* Izvor 43 – (prihodi za posebne namjene) odnosi se na sredstva koja muzej ostvaruje od prodaja ulaznica. Planirani su u iznosu od 372.000,00 € za 2025. godinu, 377.000,00 € za 2026. godinu, 382.000,00 € za 2027. godinu. Prihodi će služiti će za pokrivanje rashoda za zaposlene preko vlastitih sredstava i ostalih materijalnih i financijskih rashoda, ali i rashoda koje nam nadležno Ministarstvo nije odobrilo.

RASHODI I IZDACI

Rashodi izvori financiranja:

* Izvor 11 – odnosi se na rashode koji su pokriveni iz proračun u iznosu od 1.604.620,00 €. za 2025., 1.668.438,00 € za 2026. g,. 1.678.338,88 € za 2027. g. Najveća promjena odnosi se na rashode za zaposlene u 2025. godini, jer su planirana nova zapošljavanja 4 novih radnih mjesta, a to su: dva referenta blagajnika, manipulant i knjižničar. Zapošljavanje je nužno zbog usklađivanja prema „Pravilniku o stručnim i tehničkim standardima za određivanje vrste muzeja, za njihov rad, te za smještaj muzejske građe i muzejske dokumentacije i zbog povećanja opsega poslova te obavljanje djelatnosti nije moguće s trenutnim zaposlenicima. Također u ovoj skupini nalaze se ostali rashodi za zaposlene: regres za 29 zaposlenika, 10 dara za djecu, 29 božićnica, 29 uskrsnica, 1 jubilarna nagrada, te 2 pomoći. U 2026.godini, rashodi su uvećani zbog planiranja zapošljavanja 2 radna mjesta, a to su: 2 referenta te umanjeni za 1 radno mjesto, a to je: pripravnik. Ostali rashodi za zaposlene su uvećani za minuli rad. Tako je planirano iduće: regres za 30 zaposlenika, 10 dara za djecu, 30 božićnica, 30 uskrsnica, 2 jubilarne nagrade i 2 pomoći. U 2027. ostali rashodi za zaposlene su uvećani samo za minuli rad, dok su ostali materijalni rashodi uvećani za 1 jubilarnu nagradu naspram 2026. godine. Također u ovoj skupini nalaze se i rashodi za materijalne troškove: za uredski materijal, energija, komunalne usluge, intelektualne usluge, ostale usluge, bankarske usluge…. Budući da nam je od strane Ministarstva kulture i medija utvrđen limit, prilagodili smo se istim u skladu sa stvarnim potrebama.
* Izvor 43 – Odnosi se na rashode koji nisu pokriveni iz proračuna u iznosu od 361.000,00€ za 2025. g., 358.610,00 € za 2026. g. 295.610,00 za 2027. godinu. Odnose se na rashode za zaposlene i ostale materijalne rashode. U toj skupini nalaze se rashodi za plaće u naravi za nabavku svečane odjeće i obuće zaposlenicima za poslove dežurstva. Također odnosi se i na rashode za bonus za uspješnost u radu za sve zaposlenike koji se isplaćuje prema Pravilniku o uvjetima, kriterijima i načinu korištenja vlastitih prohoda ostvarenih od obavljanja osnovne i ostale djelatnosti Dvora Trakošćan (navedeno se odnosi samo na 2025 godinu). Također u ovoj skupini nalaze se i troškovi za službena putovanja, stručno usavršavanje zaposlenika, uredski materijal, trošak električne energije, trošak telefona, interneta, komunalne usluge… Također u ovoj skupini nalaze se rashodi za nabavku uredske opreme i namještaja, te uređaja i strojeva koje trebaju naši tehnički djelatnici.
* Izvor 31 – odnosi se na rashode koji nisu pokriveni iz proračuna, nego vlastitim sredstvima u iznosu od 85.000,00 € za 2025. g., 55.000,00 € za 2026. g., i 130.000,00 za 2027. g.. Rashodi se odnose na usluge tekućeg i investicijskog održavanja, uredsku opremu i namještaj, opremu za održavanje i zaštitu te na prijevozna sredstva u cestovnom prometu (traktor).
* Izvor 52 – odnosi se na rashode u iznosu od 24.186,46 € za 2025. g. Rashodi se odnose na trošak plaće pripravnika i trošak prijevoza na posao i sa posla.

**POSEBNI DIO**

Planirani rashodi za programsku djelatnost u 2025. godini iznose:

* Izvor 11 624.011,00 €
* Izvor 31 85.000,00 €
* Izvor 43 45.107,07 €

**Nazivi programa:**

**Digitalizacija arhivske, knjižnične i muzejske građe**

Razvoj dokumentacijskog servisa muzejske ustanove Dvor Trakošćan

Plan razvoja digitalizacijskog centra Dvor Trakošćan predviđa nabavu informatičke opreme: fotoaparata, skenera za knjige i OCR olovke te dva mrežna uređaja za pohranu podataka. Cilj ovog projekta je uspostava samostalne muzejsko-dokumentacijske stručne strukture koja može zadovoljiti sve realne potrebe ustanove, ali i uspostaviti suradnju s drugima te se prema opremljenosti rada može približiti razvijenijim kulturnim europskim ustanovama.

**Investicijska potpora**

Nabava opreme za održavanje park šume

Muzej Dvor Trakošćan brine o održavanju zaštićene kulturno-prirodne cjeline na 87000 kvadrata. Radi dotrajalosti trenutne opreme koja više ne zadovoljava potrebe za učinkovitim održavanjem okoliša te obavljanjem ostalih zadataka, potrebno je nabaviti novi traktor i prikolicu. Nabavom navedene specijalizirane opreme omogućit će se učinkovitije održavanje infrastrukturnih objekata, rad i održavanje u park šume, trakošćanskog jezera kao i podrška u organizaciji kulturnih događaja, te osiguranje optimalnih uvjeta za očuvanje i prezentaciju kulturne baštine.

Preprojektiranje mosta preko Trakošćanskog jezera

Muzej Dvor Trakošćan planira izvođenje investicije mosta na najužem dijelu jezera i to je jedna od faza projekta prilagodbe obilaska Trakošćana koja uz most uključuje uređenje šetnica, kosog dizala i vertikalnog dizala, a svrha je omogućiti posjet i razgled kulturne i prirodne baštine osobama s invaliditetom i osobama smanjene pokretljivosti.

Muzej ima izrađen projekt i ishodovanu građevinsku dozvolu za viseći most čija je procijenjena vrijednost oko 3,7 mil. eura i za tu izvedbu nema osigurana sredstva.

Preprojektiranjem odnosno prilagodbom projekta će se pokušati iznaći jeftinije rješenje.

Rekonstrukcija kotlovnice i sistema centralnog grijanja

U svrhu poboljšanja energetske učinkovitosti i ekonomičnosti sustava grijanja u zgradi uprave Dvora Trakošćan kao i u dvorcu potrebna je zamjena starih i neispravnih elemenata u sistemu grijanja što može znatno povećati energetsku učinkovitost i smanjiti troškove grijanja.

Sufinanciranje energetske obnove pomoćne zgrade Dvor Trakošćan te unutarnje opremanje

Projekt Energetske obnove pomoćne zgrade Dvora Trakošćan, prizemnica u podnožju dvorca, predstavlja dubinsku obnovu koja obuhvaća mjere energetske učinkovitosti na ovojnici i tehničkim sustavima te rezultira uštedom godišnje potrebne toplinske energije za grijanje i primarne energije uz smanjenje emisije CO2. Projektni prijedlog nije u potpunosti odobren stoga su potrebna dodatna sredstva kako bi se projekt uspješno priveo kraju. Također dio tavanskog prostora do sad je služio kao neadekvatno spremište muzejske građe i skladište i po završetku obnove nužna je uspostava suvremene muzejske čuvaonice. Unutarnje opremanje sadržavalo bi police, ormare, uređaje za regulaciju topline i vlage i drugo.

Uređenje dotrajale opreme sanitarnih čvorova zbog dotrajalosti instalacija i naplata korištenja sanitarnog čvora

Zbog starosti i dotrajalosti nužna je zamjena keramičkih pločica , WC školjki u muškom i ženskom dijelu sanitarnog čvora, pregradnih PVC panela, umivaonika i slavina te ogledala kako bi se osigurala visoka razina higijene i udobnosti za posjetitelje. U sklopu uređenja, planirano je opremanje sanitarnih čvorova modernim digitalnim aparatima i dozatorima. Ugradnjom okretne rampe omogućit će se kontrolirani pristup sanitarnim objektima. Posjetitelji će moći koristiti sanitarni čvor samo uz sken kupljene karte, nakon ubacivanja kovanica dok će se za djelatnike i članove kluba Prijatelji muzeja biti ugrađen RFID elektronski čitač kartica, što smanjuje neovlašteno korištenje i pomaže u održavanju čistoće.

**Međunarodna kulturna suradnja**

Međunarodna i međumuzejska gostovanja izložbi Dvora Trakošćan

Muzej Dvor Trakošćan je 2024. godine organizirao dvije tematske izložbe u sklopu proslave obljetnice muzeja: „Tko tu koga ženi?“ i „Trakošćan: od burga do muzeja“. Obje izložbe će tijekom 2025. gostovati na više lokacija što dodatno opravdava uložena sredstva u programe koji na taj način postaju višegodišnju i promiču kulturnu baštinu u zemlji i inozemstvu. Izložba „Tko tu koga ženi?“ gostovati će u Muzeju Arouca u Portugalu, u Muzeju makedonskog otpora u Skopju te u Muzeju Turopolja u Velikoj Gorici. Izložba „Trakošćan: od burga do muzeja“ gostovati će u Shanghai Art Collection Muzeju u Kini.

Rad u međunarodnim muzejskim organizacijama

Ravnateljica Dvora Trakošćan je predsjednica Međunarodnog komiteta za muzejski menadžment INTERCOM, Svjetske muzejske organizacije te kao izabrani nacionalni predstavnik radi u tijelima profesionalne organizacije. U 2025. planira se rad i sudjelovanje: rad u SAREC-u, međunarodna konferencija AAM i generalna konferencija ICOM-a.

**Muzejska djelatnost**

Edukativni programi

Edukativne radionice Dvora Trakošćan za 2025. godinu osmišljene su za poticanje interaktivnosti kod korisnika muzeja kao i za razvoj neformalnih oblika učenja. Fokusiraju se na različite teme te se sastoje od praktičnih vježbi, diskusija i grupnog rada, omogućavajući sudionicima da primjenjuju stečeno znanje u stvarnim situacijama. Predloženi program uključuje suradnju s interpretatorima baštine, izvedbenim i likovnim umjetnicima, glazbenicima i gejmerima. Edukativni programi izravno su povezani s izložbenim i istraživačkim radom muzeja. Neke od radionica su: suđenje kmetovima, land art radionica, storytelling radionice, kostimirana stručna vodstva te društvene i multimedijalne igrice.

Izložba „Juraj II. Drašković – 500. godina“

Ovom se izložbom obilježava petstota godina rođenja Jurja Draškovića (1525.-1587.) kao jednog od najistaknutijih dostojanstvenika 16. stoljeća, kako za prostor Hrvatskog zagorja, tako i mnogo šire – na europskoj razini. Izložba će biti postavljena u prostorima trakošćanske utvrde koji nisu dio redovnog postava, pa će posjetitelji imati jedinstvenu priliku upoznati nove cijenile unutar dvorca. U tu svrhu prostorija će se dodatno digitalno opremiti, kako bi se, u međuvremenu prevedeni, najznačajniji govori/dokumenti Jurja II. multimedijalno prilagoditi i animirali pomoću umjetne inteligencije i digitalnih platformi. Predstavit će se gradivo iz fundusa Dvor Trakošćana i drugih hrvatskih institucija zaduženih za očuvanje kulturno-povijesne baštine.

Izložba „Lovačka kultura, tradicija i etika“

Izložba u partnerstvu Dvora Trakošćan i Lovačkog muzeja organizira se povodom 100 godina Hrvatskog lovačkog saveza te ima za cilj osvijestiti ulogu lova tijekom povijesti i danas. Izložba govori o lovstvu kroz povijesni pregled, a posebno o važnosti lova u životu plemstva sagledano kroz svakodnevnicu grofova Drašković i Kulmer. Izložba povezuje prošlost s relevantnim promišljanjima u sadašnjosti pa će posebna pozornost biti na današnjoj ulozi lovaca u zaštiti i očuvanju prirode, etičnom i održivom odnosu prema okolišu te dobrim praksama kojima se žele umanjiti posljedice klimatskih promjena. Na izložbi će se izložiti predmeti iz fundusa Dvora Trakošćan, Lovačkog muzeja, Hrvatskog povijesnog muzeja i Nacionalnog muzeja moderne umjetnosti. Oblikovat će se interaktivni sadržaji, a izložba će se nakon Trakošćana krajem godine postaviti i u prostoru Lovačkog muzeja u Zagrebu.

Izložba „Vojni prikazi 18. stoljeća u dvorcu Trakošćan“

Izložba o jedinstvenoj zbirci muzejske građe vojne tematike koja prikazuje vojne postrojbe i časnike iz sredine 18. stoljeća koji se nalaze u trakošćanskom muzeju. Zbirka je jedinstvena u europskim okvirima i vezana je uz vlasnike dvorca, obitelj Drašković. Jedan dio zbirke predstavlja 49 portreta časnika 37. linijske pješačke pukovnije kojom je zapovijedao grof Josip Kazimir Drašković, a drugi dio zidne tapiserije s prikazom više pješačkih i konjaničkih postrojbi carske vojske. Ovoj zbirci pridružit će se malo rodoslovlje obitelji Drašković na kojem je prikazan osobni banderij Josipa Kazimira Draškovića. Izložbom zbirki bi se istražila i stručno obradila te kataloški publicirala novim znanstvenim i stručnim saznanja. Posebni naglasak stavio bi se na srednjoeuropski kontekst sličnih zbirki u bližem okruženju, stoga bi izložba uključivala suradnju s više domaćih i inozemnih stručnjaka.

Razvoj pristupačnosti stalnog postava muzeja Dvor Trakošćan

Cilj ovog programa je detaljno analizirati trenutno stanje pristupačnosti muzeja za osobe s invaliditetom i druge posjetitelje te utvrditi i identificirati ključna područja koja zahtijevaju promjenu ili poboljšanje. Na temelju ove analize, izradit će se sveobuhvatan etapni plan provođenja pristupačnosti, podijeljen u faze, kako bi se osiguralo sustavno provođenje poboljšanja pristupačnosti, a u skladu s utvrđenim propisima i standardima. Cilj je postići da Dvorac Trakošćan bude otvorenije okruženje za sve posjetitelje, bez obzira na njihove različitosti i mogućnosti. Isto tako, planira se educirati sve zaposlenike o pravima ove skupine osoba kao i o načelima uklanjanja svih oblika diskriminacije.

Razvoj publike i marketinške aktivnosti

Marketinškim aktivnostima će se provesti rebranding trakošćanskog lokaliteta na inovativan način sagledavajući ga u svim njegovim segmentima, što podrazumijeva dvije ključne komponente:

1. Kreiranje novog, snažnog bredna koji će biti prepoznatljiv na hrvatskom tržištu i
2. Predstavljanje bredna publici digitalnim kampanjama te korištenje digitalnog oglašavanja za pridobivanje nove publike.

Dvor Trakošćan će stoga u 2025. godini izlagati na sajmovima u Nizozemskoj, Španjolskoj i Ujedinjenim Arapskim Emiratima kako bi svoj novi brend te svoje programe i aktivnosti predstavio publici.

**Nepokrenuta kulturna dobra**

Sanacija kapilarne vlage

Programom će se sanirati dugotrajni problem kapilarne vlage u dvorcu postavljanjem Prosystem sustava tvrtke KAZ d.o.o. Sustav djeluje kroz sve zidove i pregrade te ima veliki radijus djelovanja, anulira pojavu kapilarnosti te dolazi do postupnog otjecanja vode iz zidova natrag u zemlju što sprečava njezino ponovno dizanje.

**Pokretna kulturna dobra**

Preventivna konzervacija i restauratorsko-konzervatorski zahvati – očuvanje muzejskih zbirki i predmeta u stalnom postavu Dvora Trakošćan

Predmeti iz fundusa Dvor Trakošćan svakodnevno su izloženi brojnim prijetnjama, uključujući krađu, vandalizam, štetnike, zagađenje, promjene relativne vlage i temperature, neprilagođeno svjetlo, štetno djelovanje posjetitelja. Stoga će se provesti preventivni zahvati: nabava pregradnih stupića i prilagodnih traka, nabava sjenila za prozore i zaštitnih UV folija. Također, provest će se restauratorsko-konzervatorski zahvati na 7 slika s pripadajućim okvirima i jednom ukrasnom okviru.

PRIJENOS SREDSTVA IZ PRETHODNE U SLJEDEĆU GODINU

Donos sredstava u 2025. godinu u iznosu od 130.779,24 € koristiti će se za:

* 72.413,26 € - izvor 31
* 17.429,25 € - izvor 43
* 24.186,46 € - izvor 52
* 3.505,42 € - izvor 61
* 13.244,85 € - izvor 71

Donos sredstva u 2026. godine u iznosu od 160.592,78 € (isto kao i odnos iz 2025.)

* 115.413,26 € - izvor 31
* 28.429,25 € - izvor 43
* 3.505,42 € - izvor 61
* 13.244,85 € - izvor 71

Donos sredstava u 2027. u iznosu od 258.982,78 € (isto kao i odnos iz 2026).

* 195.413,26 € - izvor 31
* 46.819,25 € - izvor 43
* 3.505,42 € - izvor 61
* 13.244,85€ - izvor 71

Odnos sredstava iz 2027. u iznosu od 357.372,78 €

* 207.413,26 € - izvor 31
* 133.209,25 € - izvor 43
* 3.505,42 € - izvor 61
* 13.244,85 € - izvor 71

UKUPNE I DOSPJELE OBVEZE

|  |  |  |
| --- | --- | --- |
|  | Stanje obveza na dan 31.12.2023. | Stanje obveza na dan 30.06.2024. |
| Ukupne obveze  | 54.969,02 | 74.211,53 |
| Dospjele obveze  | 0,00 | 0,00 |

Stanje obveza na dan 31.12.2023. iznosi 54.969,02 €.

Dvor Trakošćan nema dospjelih obveza.

Stanje nedospjelih obaveza iznosi 54.969,02 €, a odnosi se na rashode poslovanja (obveze za zaposlene, režijske troškove, obveze za plaćanje PDV-a).

Dvor Trakošćan nema obveze za nabavu nefinancijske imovine.

Navedene obveze (nedospjele) podmirene su početkom 2024. godine.

Stanje obveza na dan 30.06.2024. iznosi 74.211,53 €

Iznos od 74.211,53 € predstavlja obveze koje su prenešene sa krajem 2023. i povećanje obveza u prvih šest mjeseci sa smanjenjem obveza koje su podmirene u prvih šest mjeseci (obveze uključuju: plaće, materijalne rashode, obveze za PDV, usluge stručnih nadzora za staze IV. Etapa građenja te poslovno savjetovanje u svezi vođenje i upravljanja projektom EnO pomoćne zgrade Dvora Trakošćan).

Dvor Trakošćan nema dospjelih obveza.

U Trakošćanu, 07.11.2024.

KLASA: 400-02/24-01/4

URBROJ: 2186-13-2-02-24-4

Obrazloženje sastavila: Ravnateljica:

 Ena Martinčević dr. sc. Goranka Horjan